પોરબંદરમાં આજે જે સાંદીપનિ વિદ્યા નિકેતન સેવા અને શિક્ષણના એક વટવૃક્ષ સમી સંસ્થા કાર્યરત છે તેની શરૂઆત ખૂબ નાના પાયે અને કપરા સંજોગોમાં ૧૯૮૩માં થઈ હતી. ૧૯૮૩ના એ સમયમાં કેટલાક શિક્ષકો અને વિધાર્થીઓ ફરતા ફરતા પોરબંદરમાં ચાલતી એક પાઠશાળામાં આવ્યા હતા. જેમાં અધ્યયન અને અધ્યાપનનંુ કામ ચાલતું હતું, પણ કોઈ કારણોસર આ પાઠશાળા બંધ થઈ અને બાળકો નિરાધાર બન્યાં હતાં એટલે તેઓ એક આશ્રમની શોધમાં હતા. દરમિયાન તેઓ સુદામાપુરીમાં આવ્યા અને એ વખતે અમારા કેટલાક સેવકોએ ભેગા થઈ પોરબંદરની બાજુમાં બાબડા ગામની જૂની એક જગ્યા હતી તે સરકાર પાસેથી ટોકન ભાડે માગી સરકારે પણ સહયોગ આપ્યો અને આ જગ્યા પર અધ્યયન અને અધ્યાપનનું કાર્ય શરૂ થયું.